KOMISIJOS REGLAMENTAS (EB) Nr. 2256/2004
2004 m. spalio 14 d.
iš dalies keičiantis Tarybos reglamentą (EB) Nr. 747/2001 dėl Bendrijos tarifinių kvotų tam tikriems produktams, kurių kilmės šalis yra Egiptas, Malta ir Kipras ir dėl tam tikrų produktų, kurių kilmės šalis yra Malta ir Kipras, referencinių kiekių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis įkurta Sąjunga, pritaikomąsias pataisas (1), ypač į 57 straipsnio 2 dalį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 (2), ypač į 5 straipsnio 1 dalies b punktą,
kadangi:
(1)
2004 m. rugsėjo 24 d. sprendimu 2004/664/EB (3) Taryba įgaliojo pasirašyti ir nuo 2004 m. gegužės 1 d. numatė laikinai taikyti Euro-Viduržemio sutarties tarp Europos Bendrijų ir valstybių narių iš vienos pusės, ir Egipto Arabų Respublikos, iš kitos pusės, Protokolą, atsižvelgiant į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą.
(2)
Šis Protokolas numato naujas tarifines kvotas ir esamų tarifinių kvotų, nustatytų Reglamente (EB) Nr. 747/2001, pakeitimus.
(3)
Kad būtų įgyvendintos naujos tarifinės kvotos ir pakeistos esamos tarifinės kvotos, būtina iš dalies pakeisti Reglamentą (EB) Nr. 747/2001.
(4)
2004 m. naujų tarifinių kvotų dydžiai ir esamų tarifinių kvotų padidėjimas turi būti apskaičiuoti proporcingai pagrindiniams dydžiams, nustatytiems Protokole, atsižvelgiant į laikotarpį praėjusį iki 2004 m. gegužės 1 d.
(5)
Tam, kad būtų palengvintas tam tikrų esamų tarifinių kvotų, numatytų Reglamentu (EB) Nr. 747/2001, administravimas, nustatant tarifines kvotas, atidarytas pagal Reglamentą (EB) Nr. 747/2001, su pakeitimais, padarytais šiuo Reglamentu, turėtų būti atsižvelgiama į pagal tas kvotas importuotus kiekius.
(6)
Po Maltos ir Kipro įstojimo į Europos Sąjungą, tų valstybių kilmės produktų tarifinės kvotos ir referenciniai kiekiai, kaip numatyta Reglamente (EB) Nr. 747/2001, turėtų nustoti galioti. Todėl nuorodos į tas kvotas ir referencinius kiekius turėtų būti ištrintos.
(7)
ES-Egipto Euro-Viduržemio Sutarties Protokolas laikinai taikomas nuo 2004 m. gegužės 1 d., ir šis Reglamentas turi būti taikomas nuo tos pačios datos ir turi įsigalioti kuo greičiau.
(8)
Šiame Reglamente numatytos priemonės yra suderintos su Muitinės kodekso komiteto nuomone,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 747/2001 yra iš dalies pakeistas taip:
1)
1 straipsnis yra pakeistas taip:
„1 straipsnis
Tarifų nuolaidos, neviršijančios Bendrijos tarifinių kvotų arba referencinių kiekių
Kai produktai, kurių kilmės šalis yra Alžyras, Marokas, Tunisas, Egiptas, Jordanija, Sirija, Libanas, Izraelis, Vakarų krantas ir Gazos ruožas bei Turkija, išvardyti I-IX prieduose, išleidžiami į laisvą apyvartą Bendrijoje, jie gali būti atleidžiami nuo muitų arba jiems gali būti taikomi sumažinti muitai pagal Bendrijos tarifines kvotas arba referencinius kiekius per šiame Reglamente nurodytus laikotarpius ir remiantis šio Reglamento nuostatomis.“.
2)
3 straipsnio 2 dalis yra išbraukiama.
3)
IV priedas yra iš dalies pakeistas, kaip nustatyta šio Reglamento priede.
4)
X ir XI priedai yra išbraukiami.
2 straipsnis
Nustatant atitinkamas tarifines kvotas, nurodytas Reglamento (EB) Nr. 747/2001 IV priede, su pakeitimais, padarytais šiuo Reglamentu, atsižvelgiama į prekių kiekius, kurie vadovaujantis Reglamentu (EB) Nr. 747/2001 buvo išleisti į laisvą apyvartą Bendrijoje nuo pat kvotų, kurių numeriai 09.1707, 09.1710, 09.1711, 09.1719, 09.1721 ir 09.1772, galiojimo laikotarpio pradžios ir kurios 2004 m. gegužės 1 d. vis dar buvo neišnaudotos.
3 straipsnis
Šis Reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis Reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.